section_heading: Promicanje tipova
paragraph_text: Promicanje se događa ako je zapis tipa podatka manji od najmanjeg tipa koji aritmetičko-logička jedinica računalnog procesora može obraditi. Također se događa prije obrade logičkih (boolean) operacija kao preduvjet njihova izvođenja. Jezici C i C++ implicitno promiču tipove boolean (istina/laž), char (znak), w_char_t (Unikodni UTF-16 znak), enum (enumeracije) i short int (cijeli broj smanjena raspona) u tip int (cijeli broj), i također tip float (decimalni broj jednostruke preciznosti) u double (decimalni broj dvostruke preciznosti).